|  |  |  |
| --- | --- | --- |
| BOSNA I HERCEGOVINA | BOSNIA AND HERZEGOVINA | БOСНА И ХЕРЦЕГОВИНА |
| FEDERACIJA BOSNE I HERCEGOVINE | FEDERATION OF BOSNIA AND HERZEGOVINA | ФЕДЕРАЦИЈА БОСНЕ И ХЕРЦЕГОВИНЕ |
| **FEDERALNO MINISTARSTVO OBRAZOVANJA I NAUKE** | **FBiH MINISTRY OF** | **ФЕДЕРАЛНО МИНИСТАРСТВО** |
| **FEDERALNO MINISTARSTVO OBRAZOVANJA I ZNANOSTI** | **EDUCATION AND SCIENCE** | **ОБРАЗОВАЊА И НАУКЕ** |

Broj: 05-35-2222-1/25

Mostar, 26.5.2025. godine

Na osnovu Odluke o usvajanju programa utroška sredstava s kriterijima raspodjele sredstava tekućih transfera utvrđenih Budžetom Federacije Bosne i Hercegovine za 2025. godinu Federalnog ministarstva obrazovanja i nauke („Službene novine Federacije BiH“ broj 31/25) Federalno ministarstvo obrazovanja i nauke raspisuje

**J A V N I P O Z I V**

**ZA PODRŠKU I POKROVITELJSTVO PROJEKTIMA**

**ZA PROMOCIJU NAUKE U 2025. GODINI**

**Naziv davatelja budžetskih sredstava:**

FEDERALNO MINISTARSTVO OBRAZOVANJA I NAUKE

**Kratak opis programa sa ciljevima programa za koje se dodjeljuju sredstva:**

Svrha programa je podrška razvoju naučno-istraživačke i istraživačko-razvojne djelatnosti u Federaciji BiH, promocija nauke i rezultata istraživačkog rada, dijeljenje znanja u različitim oblicima, razvoj inovativnih digitalnih rješenja, stvaranje održivog digitalnog okruženja, podrška istraživanju i razvoju informacijsko-komunikacijskih tehnologija, pametan rast, prosperitetan i inkluzivan društveni razvoj. Podrška izdavanju visokokvalitetnih naučnih i naučnopopularnih publikacija. Podrška projektima digitalne transformacije u skladu sa EU strategijom: Digitalno desetljeće Evrope. Podizanje svijesti o zaštiti okoliša, klimatskim promjenama i nužnosti razvoja zelenih vještina. Podrškaa projektima energijske tranzicije u skladu sa Zelenom agendom za zapadni Balkan.

**Ukupan iznos raspoloživih sredstava:**

300.000,00 KM

**Vremenski rok za prijavu na Javni poziv:**

Od 26.5.2024. godine do 16.6.2025.

|  |  |  |
| --- | --- | --- |
| **R.br.** | **NAZIV PROGRAMA**  **(sa kriterijima i obaveznom dokumentacijom)** | **Dokumenti za preuzimanje** |
| **a.** | 1. **Podrška i pokroviteljstvo naučno-popularnim projektima i izdavanju naučnih i naučnopopularnih publikacija**   Korisnici sredstava:  Udruženja građana, zaklade i ostale neprofitne organizacije koje se bave promocijom nauke.  Opći kriteriji za dodjelu sredstava:   * Usklađenost ciljeva programa ili projekta s ciljevima i prioritetnim oblastima iz Strategije razvoja Federacije Bosne i Hercegovine 2021-2027; * Kvaliteta i relevantnost prijave na javni poziv; * Organizacijski i finansijski kapaciteti podnosioca prijave; * Očekivani utjecaj rezultata programa ili projekta; * Uspješnost programiranja budžeta programa ili projekta u odnosu na postavljene uslove finansiranja; * Omjer specificiranih iznosa u budžetu programa ili projekta navedenih za dodjelu od Ministarstva, iznos za sufinansiranje i iznos vlastitih sredstava; * Predviđena uspješnost upravljanja potencijalnim rizicima i problemima u provedbi programa ili projekta; * Predviđena vidljivost promocije rezultata programa ili projekta u sklopu programa "Dan nauke u Federaciji BiH"; * Predviđeni etički standardi u prijedlogu programa ili projekta; * Predviđeni značaj za postizanje Globalnih ciljeva za održivi razvoj UN (SDG).   Posebni kriteriji za dodjelu sredstava:   * Broj korisnika rezultata naučnopopularnog projekta; * Značaj rezultata projekta za vidljivost prioriteta Federalnog ministarstva obrazovanja i nauke u postizanju ciljeva rodne ravnopravnosti, naučne izvrsnosti, zaštite i promocije naučnog, kulturnog i prirodnog naslijeđa Bosne i Hercegovine, približavanja standardima Europskog istraživačkog prostora te slobodnog protoka istraživača i transfera znanja.   Dozvoljeni troškovi su:   * Priprema i štampanje publikacija i literature potrebne za realizaciju projekta (do 50% od ukupnog iznosa koji se traži od Ministarstva); * Putni troškovi i smještaj (do 20% od ukupnog iznosa koji se traži od Ministarstva); * Ostale usluge drugih fizičkih i pravnih lica (do 50% od ukupnog iznosa koji se traži od Ministarstva); * Nabavka potrošnog i promotivnog materijala za realizaciju projekta (do 15% od ukupnog iznosa koji se traži od Ministarstva).   Opći uslovi:   * Svaki podnosilac aplikacije na ovaj program može predložiti najviše jedan projekt u okviru ovog programa. Aplikantima koji podnesu dva ili više prijava neće biti dodijeljena sredstva iz ovog programa. * Podrška projektu dodjeljivat će se u minimalnom iznosu od 5.000,00 KM i maksimalnom iznosu do 20.000,00 KM.   Posebni uslovi koje podnosioci aplikacija moraju ispunjavati:   * Aplikacijski obrazac mora biti potpuno i tačno ispunjen, potpisan i ovjeren od strane odgovorne osobe podnosioca aplikacije * Finansijski plan projekta na propisanom obrascu mora biti potpuno i tačno ispunjen, potpisan i ovjeren od strane odgovorne osobe podnosioca aplikacije * Svi prilozi navedeni u Aplikacijskom obrascu moraju biti potpuno i tačno ispunjeni, potpisani i ovjereni od strane odgovorne osobe * Osim slanja aplikacijskog obrasca, finansijskog plana i ostale predviđene dokumentacije poštom na adresu Ministarstva, podnosilac aplikacije dužan je popunjen aplikacijski obrazac, te popunjen obrazac finansijskog plana, dostaviti putem elektronske pošte na adresu: [prijave@fmon.gov.ba](mailto:prijave@fmon.gov.ba) najkasnije do isteka roka prijave na Javni poziv.   Napomena: Nepotpune, neblagovremene i neodgovarajuće prijave na ovaj Javni poziv neće biti razmatrane.  Prijavni obrasci i uputstva za prijavu:  Prijavni obrasci nalaze se na internetskoj stranici Federalnog ministarstva obrazovanja i nauke [www.fmon.gov.ba](http://www.fmon.gov.ba) i mogu se preuzeti i popuniti računarskim putem. Uputstva za prijavu i popunjavanje obrazaca također se nalaze na internetskoj stranici Federalnog ministarstva obrazovanja i nauke.  Način komunikacije s ministarstvom:  Način komunikacije s Federalnim ministarstvom obrazovanja i nauke za vrijeme trajanja Javnog poziva odvija se na tri načina:   * Upitima i dopisima poslanim na adresu elektronske pošte: [prijave@fmon.gov.ba](mailto:prijave@fmon.gov.ba), * Na sastancima uživo u prostorijama Ministarstva, uz prethodnu najavu putem iste e-mail adrese, petkom između 10 i 12 h, najkasnije do 13.6.2025, * Objavom najčešćih pitanja i odgovora na internetskoj stranici Ministarstva – [www.fmon.gov.ba](http://www.fmon.gov.ba).   Napomena: komunikacija telefonom nije moguća i sve informacije koje budu tražene ili dostavljene na taj način neće biti relevantne za postupanje u provedbi Javnog poziva.  Svaki član komisije za selekciju ili ocjenu prijava po navedenim kriterijima bit će isključen iz postupka dodjele sredstava, ako se utvrdi da je u sukobu interesa. Podnosioci aplikacija imaju mogućnost prijaviti sumnje na postojanje sukoba interesa, o čemu će Ministarstvo, po svakoj prijavi, pojedinačno odlučivati. | Aplikacijski obrazac a |

|  |  |  |
| --- | --- | --- |
| **b.** | 1. **Podrška i pokroviteljstvo suorganizaciji i popularizaciji naučnih i naučno-stručnih manifestacija i skupova**   Korisnici sredstava:  Udruženja građana, zaklade i ostale neprofitne organizacije koje se bave promocijom nauke.  Opći kriteriji za dodjelu sredstava:   * Usklađenost ciljeva programa ili projekta s ciljevima i prioritetnim oblastima iz Strategije razvoja Federacije Bosne i Hercegovine 2021-2027; * Kvaliteta i relevantnost prijave na javni poziv; * Organizacijski i finansijski kapaciteti podnosioca prijave; * Očekivani utjecaj rezultata programa ili projekta; * Uspješnost programiranja budžeta programa ili projekta u odnosu na postavljene uslove finansiranja; * Omjer specificiranih iznosa u budžetu programa ili projekta navedenih za dodjelu od Ministarstva, iznos za sufinansiranje i iznos vlastitih sredstava; * Predviđena uspješnost upravljanja potencijalnim rizicima i problemima u provedbi programa ili projekta; * Predviđena vidljivost promocije rezultata programa ili projekta u sklopu programa "Dan nauke u Federaciji BiH"; * Predviđeni etički standardi u prijedlogu programa ili projekta; * Predviđeni značaj za postizanje Globalnih ciljeva za održivi razvoj UN (SDG).   Posebni kriteriji za dodjelu sredstava:   * Broj i status partnera u organizaciji naučne ili stručne manifestacije; * Broj i status korisnika rezultata naučne ili stručne manifestacije (planirani ili ostvareni); * Način promocije znanstvene ili stručne manifestacije; * Značaj rezultata manifestacije za vidljivost prioriteta Federalnog ministarstva obrazovanja i nauke u postizanju ciljeva rodne ravnopravnosti, naučne izvrsnosti, zaštite i promocije naučnog, kulturnog i prirodnog naslijeđa Bosne i Hercegovine, približavanja standardima Europskog istraživačkog prostora te slobodnog protoka istraživača i transfera znanja.   Dozvoljeni troškovi su:   * Priprema i štampanje publikacija i literature potrebne za realizaciju projekta (do 50% od ukupnog iznosa koji se traži od Ministarstva); * Putni troškovi i smještaj (do 20% od ukupnog iznosa koji se traži od Ministarstva); * Ostale usluge drugih pravnih i fizičkih lica (do 50% od ukupnog iznosa koji se traži od Ministarstva).   Opći uslovi:   * Svaki podnosilac aplikacije na ovaj program može predložiti najviše jedan projekt u okviru ovog programa. Aplikantima koji podnesu dva ili više prijava neće biti dodijeljena sredstva iz ovog programa. * Podrška projektu dodjeljivat će se u minimalnom iznosu od 5.000,00 KM i maksimalnom iznosu do 20.000,00 KM.   Posebni uslovi koje podnosioci aplikacija moraju ispunjavati:   * Aplikacijski obrazac mora biti potpuno i tačno ispunjen, potpisan i ovjeren od strane odgovorne osobe podnosioca aplikacije * Finansijski plan projekta na propisanom obrascu mora biti potpuno i tačno ispunjen, potpisan i ovjeren od strane odgovorne osobe podnosioca aplikacije * Svi prilozi navedeni u Aplikacijskom obrascu moraju biti potpuno i tačno ispunjeni, potpisani i ovjereni od strane odgovorne osobe * Osim slanja aplikacijskog obrasca, finansijskog plana i ostale predviđene dokumentacije poštom na adresu Ministarstva, podnosilac aplikacije dužan je popunjen aplikacijski obrazac, te popunjen obrazac finansijskog plana, dostaviti putem elektronske pošte na adresu: [prijave@fmon.gov.ba](mailto:prijave@fmon.gov.ba) najkasnije do isteka roka prijave na Javni poziv.   Napomena: Nepotpune, neblagovremene i neodgovarajuće prijave na ovaj Javni poziv neće biti razmatrane.  Prijavni obrasci i uputstva za prijavu:  Prijavni obrasci nalaze se na internetskoj stranici Federalnog ministarstva obrazovanja i nauke [www.fmon.gov.ba](http://www.fmon.gov.ba) i mogu se preuzeti i popuniti računarskim putem. Uputstva za prijavu i popunjavanje obrazaca također se nalaze na internetskoj stranici Federalnog ministarstva obrazovanja i nauke.  Način komunikacije s ministarstvom:  Način komunikacije s Federalnim ministarstvom obrazovanja i nauke za vrijeme trajanja Javnog poziva odvija se na tri načina:   * Upitima i dopisima poslanim na adresu elektronske pošte: [prijave@fmon.gov.ba](mailto:prijave@fmon.gov.ba), * Na sastancima uživo u prostorijama Ministarstva, uz prethodnu najavu putem iste e-mail adrese, petkom između 10 i 12 h, najkasnije do 13.6.2025, * Objavom najčešćih pitanja i odgovora na internetskoj stranici Ministarstva – [www.fmon.gov.ba](http://www.fmon.gov.ba).   Napomena: komunikacija telefonom nije moguća i sve informacije koje budu tražene ili dostavljene na taj način neće biti relevantne za postupanje u provedbi Javnog poziva.  Svaki član komisije za selekciju ili ocjenu prijava po navedenim kriterijima bit će isključen iz postupka dodjele sredstava, ako se utvrdi da je u sukobu interesa. Podnosioci aplikacija imaju mogućnost prijaviti sumnje na postojanje sukoba interesa, o čemu će Ministarstvo, po svakoj prijavi, pojedinačno odlučivati. | Aplikacijski obrazac b |

**Javni poziv ostaje otvoren 21 dan odnosno do 16.6.2025.**

ZAHTJEV SA KOMPLETNOM DOKUMENTACIJOM OBAVEZNO SE PODNOSI U ZATVORENOJ KOVERTI OSOBNO ILI PUTEM POŠTE NA ADRESU:

**FEDERALNO MINISTARSTVO OBRAZOVANJA I NAUKE**

**Dr. Ante Starčevića bb (Hotel „Ero“)**

**88000 Mostar**

**Sa napomenom: „Za Javni poziv PODRŠKA I POKROVITELJSTVO NAUKA – ne otvarati“**

OBAVEZNO NA KOVERTI NAVESTI PODATKE POŠILJATELJA.

**Napomene:**

* Sastavni dio ovog javnog poziva čine aplikacijski obrasci za svaki od programa, Kriteriji za ocjenjivanje i Uputstvo za podnosioce prijave.
* Ukoliko podnosilac aplikacije koji aplicira na neki od programa javnog poziva u potpunosti ne ispuni aplikacijski obrazac, njegova prijava se neće razmatrati.
* Ukoliko podnosilac aplikacije koji aplicira na neki od programa javnog poziva dostavi više prijedloga od broja utvrđenog javnim pozivom (ovisno o programu), njegova prijava se neće razmatrati.
* Ukoliko podnosilac aplikacije koji aplicira na neki od programa javnog poziva traži iznos manji od predviđenog ili veći od maksimalno dozvoljenog, njegova prijava se neće razmatrati.
* Ukoliko podnosilac aplikacije koji aplicira na neki od programa javnog poziva nije opravdao sredstva dodjeljena u prethodnom periodu, njegova prijava se neće razmatrati.
* Postupci za sprečavanje sukoba interesa osoba uključenih u postupak dodjele finansijskih sredstava: svaki član komisije za razmatranje prijava na Javni poziv će biti isključen iz postupaka dodjele ukoliko se utvrdi da je u sukobu interesa u odnosu na podnosioce prijave, a podnosioci prijave imaju mogućnost prijaviti sumnju na postojanje sukoba interesa, o kojima će davatelj budžetskih sredstava odlučivati pojedinačno po svakoj prijavi.
* Svi projekti koji budu odobreni u okviru ovog programa i realizirani u decembru 2025. godine smatrat će se integralnim dijelom programa obilježavanja ovogodišnjeg Dana nauke u Federaciji BiH, te su aplikanti kojima budu dodjeljena sredstva obavezni da to navedu u svojim promotivnim i drugim projektnim materijalima namjenjenim javnosti, kao i u medijskim istupima, te o tome informiraju Ministarstvo.
* Nepotpune, neblagovremene i neodgovarajuće prijave na ovaj Javni poziv neće biti razmatrane.

**MINISTRICA**

**prof. dr. Jasna Duraković**